CELEX: 62022TN0074
Language: ga
Date: 2022-02-08 00:00:00
Title: Cás T-74/22: Caingean arna tabhairt an 8 Feabhra 2022 – Siemens v an Pharlaimint

28.3.2022   
            
            
               GA
            
            
               Iris Oifigiúil an Aontais Eorpaigh
            
            
               C 138/19
            
         
      Caingean arna tabhairt an 8 Feabhra 2022 – Siemens v an Pharlaimint
      (Cás T-74/22)
      (2022/C 138/35)
      Teanga an cháis: an Fraincis
      
         Páirtithe
      
      
         Iarratasóir: Siemens SAS (Saint-Denis, an Fhrainc) (ionadaí: E, Berkani, Dlíodóir)
      
         Cosantóir: Parlaimint na hEorpa
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      go príomha,
      
                  —
               
               
                  an dá chinneadh an 8 Nollaig 2021 lena ndiúltaítear tairiscintí ón gcuibhreannas sealadach a raibh Siemens SAS ina bhall de, le haghaidh Bheart Uimh. 1 agus Bheart Uimh. 2, a chur ar ceal;
               
            
                  —
               
               
                  an dá chinneadh lenar bronnadh Beart Uimh. 1 ar an gcuideachta Santerne Alsace agus Beart Uimh. 2 ar an gcuideachta Detection Electronique Française (DEF) a chur ar ceal;
                  de rogha air sin,
               
            
                  —
               
               
                  a ordú do Pharlaimint na hEorpa suim EUR 1 967 994 a íoc leis an gcuideachta Siemens SAS mar chúiteamh as deis a chailleadh go ndéanfaí Bearta Uimh. 1 agus Uimh. 2 den chonradh atá faoi chonspóid a bhronnadh ar an gcuideachta;
                  in aon chás,
               
            
                  —
               
               
                  a ordú do Pharlaimint na hEorpa costais na n-imeachtaí a íoc.
               
            
         Saincheisteanna dlí agus príomhargóintí.
      
      Mar thaca leis an gcaingean i gcoinne an dá chinneadh de chuid Pharlaimint na hEorpa an 8 Nollaig 2021 lenar dhiúltaigh sí na tairiscintí a chuir an t-iarratasóir isteach mar chuid de nós imeachta tairisceana Uimh. o 06A70/2021/M004 maidir le hathchóiriú an chórais slándála dóiteáin ar áitreabh Pharlaimint na hEorpa in Strasbourg, maíonn an t-iarratasóir dhá shaincheist dlí.
      
                  1.
               
               
                  An chéad saincheist dlí, lena n-éilítear neamhdhleathacht maidir leis an gcuideachta Siemens SAS a dhíbirt ó Bhearta Uimh. 1 agus Uimh. 2. Maíonn an t-iarratasóir ina leith sin, ar an gcéad dul síos, go bhfuil earráid fhollasach mheasúnaithe déanta ag Parlaimint na hEorpa agus na tairiscintí a ghrádú aici, agus, ar an dara dul síos, sárú ar phrionsabal na trédhearcachta nuair a sheol an Pharlaimint uirlis ionsamhlúcháin lochtach chuig Siemens SAS, a raibh tionchar ríthábhachtach aici ar fhorbairt na dtairiscintí.
               
            
                  2.
               
               
                  An dara saincheist dlí, lena n-éilítear dliteanas neamhchonarthach na Parlaiminte. Iarrann an t-iarratasóir go n-íocfar cúiteamh dó as an damáiste a rinneadh dó mar thoradh ar an deis a cailleadh go mbronnfar Bearta Uimh. 1 agus Uimh. 2 air.